Lav et referat af nedenstående tekst:

Tekst:
Ægteskabet mellem Aalborg Håndbold og den spanske profil Isaias Guardiola blev aldrig lykkeligt. Den 30-årige højreback, som kom til klubben sidste sommer, stopper i Aalborg med øjeblikkelig virkning. - Guardiola har desværre været hårdt ramt af skader i tiden i Aalborg og har derfor ikke været i stand til at bidrage til holdet med sine kvaliteter. Begge parter er derfor enige om, at det er bedst at stoppe samarbejdet, og vi ønsker Guardiola held og lykke, når han vender hjem til Spanien, siger Aalborg Håndbolds direktør Jan Larsen i en pressemeddelelse. To meter høje Guardiola kom til Aalborg fra tyske Rhein-Neckar Löwen. Han blev noteret for 23 mål i 11 kampe for Aalborg.

Referat:
Aalborg Håndbold siger farvel til klubbens spanske højreback Isaias Guardiola, som stopper i klubben med øjeblikkelig virkning.